*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιουλίου 1983

που τροποποιεί τον πίνακα των εγκαταστάσεων της Δημοκρατίας της Φινλανδίας οι οποίες έχουν εγκριθεί για την εισαγωγή νωπών κρεάτων στην Κοινότητα

(83/426/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1, το άρθρο 16 και το άρθρο 18 παράγραφος 1 στοιχεία α) και β),

Εκτιμώντας:

ότι ο πίνακας των εγκαταστάσεων της Φινλανδίας που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση 82/731/ΕΟΚ του Συμβουλίου (3)

ότι από το συνηθισμένο έλεγχο, που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της απόφασης 83/196/ΕΟΚ της Επιτροπής της 8ης Απριλίου 1983 σχετικά με τους επιτόπιους ελέγχους που πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεως τρίτων χωρών (4), διαπιστώθηκε ότι το επίπεδο υγιεινής ορισμένων εγκαταστάσεων είχε αλλαγές σε σχέση με τον προηγούμενο έλεγχο· ότι πρέπει, κατά συνέπεια, να εγγραφεί μία από αυτές τις εγκαταστάσεις στον κοινοτικό πίνακα και να σταματήσει, για υγειονομικούς λόγους και για την προστασία της δημόσιας υγείας, η κοινοτική έγκριση σε μία άλλη εγκατάσταση για τα παραπροϊόντα·

ότι, για την τελευταία εγκατάσταση που αναφέρθηκε, είναι αναγκαίο, για υγειονομικούς λόγους και για την προστασία της δημόσιας υγείας, να ληφθούν ιδιαίτερα μέτρα όσον αφορά την αποδοχή στην Κοινότητα παραπροϊόντων που έχουν παραχθεί σ' αυτή ·

ότι, για το σκοπό αυτό, είναι αναγκαίο, αφενός να καθοριστεί η τελευταία ημερομηνία για την εισαγωγή στο έδαφος της Κοινότητας παραπροϊόντων που προέρχονται από αυτή την εγκατάσταση, αφετέρου να προβλεφτεί ειδική μνεία στο υγειονομικό πιστοποιητικό σχετικά με την ημερομηνία πριν από την οποία έχουν παραχθεί αυτά τα παραπροϊόντα·

ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 82/731/ΕΟΚ αντικαθίσταται από το παράρτημα της παρούσας απόφασης.

Άρθρο 2

1. Τα παραπροϊόντα, που προέρχονται από εγκατάσταση από την οποία έχει αφαιρεθεί η έγκριση γι' αυτή την κατηγορία νωπών κρεάτων, μπορούν να εισαχθούν στο έδαφος της Κοινότητας έως τις 15 Αυγούστου 1983.

2. Το υγειονομικό πιστοποιητικό που συνοδεύει τα αποστελλόμενα παραπροϊόντα, κατά την αναχώρηση από αυτή την εγκατάσταση από την 1η Αυγούστου 1983, πρέπει να φέρει τη μνεία «παραπροϊόντα που παράγονται πριν από την 1η Αυγούστου 1983».

Άρθρο 3

Η παρούσα απόφαση αρχίζει να ισχύει την 1η Αυγούστου 1983.

Άρθρο 4

Η παρούσα απόφαση απευθύνεται στα Κράτη μέλη.

Βρυξέλλες, 29 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 59 της 5. 3. 1983, σ. 34.

(3) ΕΕ αριθ. L 311 της 8. 11. 1982, σ. 4.

(4) ΕΕ αριθ. L 108 της 26. 4. 1983, σ. 18.

ΠΑΡΑΡΤΗΜΑ

ΠΙΝΑΚΑΣ ΕΓΚΑΤΑΣΤΑΣΕΩΝ

1.2.3 // // // // Αριθμός

εγκρίσεως

// Εγκατάσταση

// Διεύθυνση

// // //

Ι. ΒΟΕΙΟ ΚΡΕΑΣ

Α. Σφαγεία και εργαστήρια κοπής

1.2.3 // // // // 17 // Forssan Teurastamo Oy // Forssan // // //

B. Σφαγεία

1.2.3 // // // // 7 // Lahden Kaupungin Teurastamo // Lahti // // //

II. ΧΟΙΡΕΙΟ ΚΡΕΑΣ

Α. Σφαγεία και εργαστήρια κοπής

1.2.3 // // // // 13 // Lounais-Suomen Osuusteurastamo // Salo // 17 // Forssan Teurastamo Oy // Forssan // 22 // Itikka // Nurmo // // //

B. Σφαγεία

1.2.3 // // // // 7 // Lahden Kaupungin Teurastamo // Lahti // 73 (1) // Pouttu Oy // Kannus // // //

III. ΨΥΚΤΙΚΟΙ ΧΩΡΟΙ ΑΠΟΘΗΚΕΥΣΗΣ

1.2.3 // // // // 91 // Pakastamo Oy // Pitaejaenmaeki // 92 // Pakastamo Oy // Kolohonka // // //

(1) Εξαιρούμενα παραπροϊόντα.